S-393/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. júní 2017, á hendur E-kk-þgf K-kk-þgf S-kk-þgf, kt. [...], Langholtsvegi 81, Reykjavík, fyrir umferðarlagabrot í Reykjavík árið 2016 með því að hafa:

1. sunnudaginn 16. október ekið bifreiðinni UK-837 sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1600 ng/ml) eftir bifreiðastæði við bensínafgreiðslustöð Olís við Sundagarða þar sem lögreglan stöðvaði aksturinn.

2. fimmtudaginn 20. október ekið bifreiðinni UK-837 sviptur ökuréttindum og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 835 ng/ml og kókaín 125 ng/ml) norður Breiðholtsbraut, þar sem lögregla stöðvaði aksturinn.

3. fimmtudaginn 27. október ekið bifreiðinni TK-199 sviptur ökuréttindum og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml) að Pósthúsinu, Síðumúla 3-5 þar sem lögregla hafði afskipti af ákærða.

Teljast brot þessi varða við 1., sbr. 2. mgr. 45. gr. a og 1. mgr. 48. gr., sbr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í mars 1973. Á hann að baki nokkurn sakaferil sem nær aftur til ársins 1999. Með dómi Héraðsdóms Reykjavíkur, uppkveðnum 21. október 2016, var ákærða gert að sæta fangelsi í 12 mánuði fyrir umferðarlagabrot. Þau brot sem ákærði er sakfelldur fyrir samkvæmt 1. og 2. lið ákæru voru framin fyrir uppkvaðningu dómsins og verður ákærða því dæmdur hegningarauki nú hvað þau brot varða samkvæmt 78. gr. almennra hegningarlaga nr. 19/1940.

Samkvæmt framlögðu sakavottorði, dagsettu 13. júní 2017, hefur ákærði sex sinnum áður verið fundinn sekur um að aka undir áhrifum ávana- og fíkniefna. Þá hefur hann fimm sinnum áður verið fundinn sekur um að aka sviptur ökurétti. Ákærði er nú sakfelldur fyrir að hafa í þrígang ekið undir áhrifum ávana- og fíkniefna sem og sviptur ökurétti og í öll umrædd skipti mældist mikið magn fíkniefna í blóði hans. Með hliðsjón af öllu framangreindu og 77. gr. laga nr. 19/1940 þykir refsing ákærða hæfilega ákveðin fangelsi í 14 mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 126.480 krónur, að meðtöldum virðisaukaskatti, og 298.340 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf K-kk-nf S-kk-nf, sæti fangelsi í 14 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 126.480 krónur og 298.340 krónur í annan sakarkostnað.

L-kvk-nf R-kvk-nf S-kvk-nf